# Az új Polgári Törvénykönyv

### A Wikipédiából, a szabad lexikonból.

Jelenleg folyamatban van a magyar Polgári Törvénykönyv (1959. évi IV. törvény) átfogó felülvizsgálata, új kódexszel való felváltása. A Kormány 1998 áprilisában hozott határozatot a polgári jog rekodifikációjának szükségességéről és az erre irányuló munka megindításáról.(1050/1998. (IV. 24.) Korm. határozat a polgári jogi kodifikációról, módosítva 2003-ban). A rekodifikációt a Kormány által megbízott Polgári Jogi Kodifikációs Főbizottság, illetve a Polgári Jogi Kodifikációs Szerkesztőbizottság irányítja, mindkettő elnöke Prof. Dr. Vékás Lajos [1].

Az új Polgári Törvénykönyv Könyvekből, Részekből, Címekből és Fejezetekből épül majd fel. A Kódex könyvei a következők lesznek:

- Első Könyv: Bevezető rendelkezések,

- Második Könyv: Személyek,

- Harmadik könyv: Családjog,

- Negyedik Könyv: Dologi jog,

- Ötödik Könyv: Kötelmi jog,

- Hatodik Könyv: Öröklési jog.

Az Igazságügyi Minisztérium honlapján elérhető az előkészítés alatt álló új kódex Koncepciója és tematikája, illetve az indokolt normaszövegtervezetek. A beérkező észrevételek alapján fog sor kerülni a tervezet átdolgozására, az átdolgozott verziót – a tervek szerint – 2007 második felében terjeszti a Kormány elé a Kodifikációs Főbizottság.

A polgári jogi rekodifikáció során felmerülő problémák megvitatása, az elkészült tanulmányok, illetve tervezetek közlése érdekében létrehozott folyóirat a Polgári Jogi Kodifikáció.

## [szerkesztés] Irodalom

- Vékás Lajos: Egy új polgári törvénykönyv történelmi időszerűségéről [2]
- Vékás Lajos: Az új Polgári Törvénykönyv előkészítése [3]
- Vékás Lajos: A magánjog tudománya és oktatása [4]
- Az új Ptk. közzétett indokolt normaszöveg-tervezetei

A lap eredeti címe "http://hu.wikipedia.org../../../a/z/_/Az_%C3%BAj_Polg%C3%A1ri_T%C3%B6rv%C3%A9nyk%C3%B6nyv_94f3.html"

Kategóriák: Jog | Magyarország

##### Views

- Szócikk
- Vitalap
- Aktuális változat

##### Keresés